Հրաչ Չիլինկիրյան

Հրաչ Կարապետի Չիլինգիրյան (Չիլինկիրեան) (), հայ սոցիոլոգ, սփյուռքագետ, հեղինակ։ Սոցիոլոգիայի դոկտոր (2003)։ Օքսֆորդի համալսարանի արևելագիտության ամբիոնի դասախոս։

Կենսագրություն 
Հրաչ Չիլինգիրյանը ծնվել է 1962 թվականին Բեյրութում։ 1984 թվականին ավարտել է Նյու Յորքի Կոնկորդիա քոլեջի արվեստների բաժնի (գրականության) բակալավրատուրան, 1987 թվականին` Նյու Յորքի Սուրբ Վլադիմիր աստվածաբանական ճեմարանի, 1991 թվականին` Նորթրիջի Կալիֆոռնիայի նահանգի համալսարանի պետական կառավարման մագիստրատուրաները, 2003 թվականին՝ Լոնդոնի Տնտեսագիտության և Քաղաքական Գիտությունների համալսարանի (London School of Economics and Political Science) սոցիոլոգիական գիտությունների դոկտոր։ 1990-1995 թվականներին հիմնադրել ու խմբագրել է «Ուինդոուս Քուորթելի» (անգլերեն) պարբերականը, 1991-1993 թվականներին եղել է Նյու Յորքում Ս. Ներսէս Աստուածաբանական ճեմարանի տեսուչ, 1995-1998 թվականներին աշխատել է ԱՄՆ-ի և Մեծ Բրիտանիայի գիտական հաստատություններում որպես Կովկասի և կասպիական տարածարջանի վերլուծաբան և խորհրդատու, 1998-2000 թվականներին` «Հայկական միջազգային պարբերականի» ավագ խմբագիր։ 2002-2012 թվականներին ղեկավարել է Քեմբրիջի համալսարանի եվրասիական գիտական հետազոտությունների ծրագիրը։ 2012 թվականից դասավանդում է Օքսֆորդի համալսարանի արևելագիտության ամբիոնում։ 2019 թվականից  աշխարհի տարբեր երկրներում հայկական համայնքներում հանրային կարծիքը ուսումնասիրող «Հայկական սփիւռքի հարցախոյզ» գիտահետազոտական ծրագրի ղեկավարն է։ 

Աշխատությունները վերաբերում են Միջին Արևելքի ժամանակակից քրիստոնեա համայնքների, սփյուռքի և հայ եկեղեցու խնդիրներին, Լեռնային Ղարաբաղի հիմնահարցին, Կովկասի և կասպիական տարածաշրջանի հարցերին։

Ծանոթագրություններ 

Հայ սոցիոլոգներ